Diari Oficial de la Generalitat Valenciana


Sumari del DOGV 5143, del 25-11-2005 (2005/12919)

RESOLUCIÓ de 7 de novembre de 2005, del director general d'Energia, per la qual s'atorga a Iberdrola Distribución Eléctrica, SAU, autorització administrativa i aprovació del projecte d'execució per a la modificació de la línia aèria d'alta tensió de 132 kV S/C Ibi-Villena, entre la ST Ibi i el suport núm. 41, al terme municipal d'Ibi, província d'Alacant. (ATLIRE/2005/23/03).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5143

Data del DOGV
:   25-11-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/12184


Data del document
:   07-11-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Ibi
    * subministrament d'energia elèctrica
    * empresa privada

RESOLUCIÓ de 7 de novembre de 2005, del director general d'Energia, per la qual s'atorga a Iberdrola Distribución Eléctrica, SAU, autorització administrativa i aprovació del projecte d'execució per a la modificació de la línia aèria d'alta tensió de 132 kV S/C Ibi-Villena, entre la ST Ibi i el suport núm. 41, al terme municipal d'Ibi, província d'Alacant. (ATLIRE/2005/23/03). [2005/12825]
  
Vist l'expedient de referència ATLIRE/2005/23/03 incoat pel Servici Territorial d'Energia d'Alacant a instàncies de Iberdrola Distribución Eléctrica, SAU (Iberdrola), amb domicili al c/ de Calderón de la Barca, núm. 16, 03600 Alacant, relatiu a la sol·licitud de 18 de febrer 2005 sobre autorització administrativa i aprovació de projecte d'execució, per a la modificació entre la ST Ibi i el suport núm. 41 de la línia aèria d'alta tensió de 132 kV S/C Ibi-Villena, ubicada al costat de la carretera CV-805, actuacions industrials l'Alfàs II i l'Alfàs III, al terme municipal d'Ibi, província d'Alacant.
  
A la mencionada petició s'acompanya del projecte d'execució firmat per l'enginyer tècnic industrial Sr. Alfonso Martínez Álvarez, visat pel Col·legi Oficial d'Enginyers Tècnics Industrials de Valladolid amb data 25 de gener de 2005.
  
Vist que el dia 2 de setembre de 2005 es va publicar en el Diari Oficial de la Generalitat Valenciana l'anunci corresponent a la informació pública prevista en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, per a ser examinat el projecte de la instal·lació i formular les reclamacions que s'estimaren oportunes.
  
D'acord amb la documentació que està en l'expedient, no s'han presentat al·legacions a la mencionada sol·licitud en el termini establit reglamentàriament.
  
Vist que amb data 5 de març de 1980, la Delegació d'Indústria d'Alacant del Ministeri d'Indústria va autoritzar la línia de 132 kV Alcoi-Villena. I amb data 5 d'octubre de 1994 el Servici Territorial d'Indústria i Energia d'Alacant va atorgar l'autorització administrativa i la declaració d'utilitat pública de la línia de 132 kV entre la ST Ibi i la línia de 132 kV Alcoi-Villena.
  
Vist que de la documentació que figura en l'expedient es desprén que els encreuaments previstos en la instal·lació projectada els constituïxen camins veïnals, així com línies aèries de mitjana i alta tensió el titular de la quals és Iberdrola, sense que figuren condicionats específics establits.
  
Vist que d'acord amb la sol·licitud i el projecte d'execució presentats, la finalitat que es perseguix amb la instal·lació sol·licitada és possibilitar el desenrotllament urbanístic de les actuacions industrials l'Alfàs II i l'Alfàs III, al terme municipal d'Ibi.
  
Vist que el Servici Territorial d'Energia d'Alacant, competent per a la instrucció de l'expedient de sol·licitud, ha informat favorablement esta.
  
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors qualificats, amb àmbit d'actuació nacional.
  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, en relació, este últim, amb la disposició transitòria que conté.
  
Atés a la Direcció General d'Energia competent per a la resolució del present expedient, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia resol:
  
Primer
  
Autoritzar administrativament a Iberdrola Distribución Eléctrica, SAU, la modificació de la línia aèria d'alta tensió 132 kV S/C Ibi-Villena entre la ST Ibi i el suport núm. 41, al costat de la carretera CV-805, actuacions industrials l'Alfàs II i l'Alfàs III, al terme municipal d'Ibi, província d'Alacant, i les característiques principals del qual són les següents:
  
· Traçat: desviació del tram de línia aèria d'alta tensió a 132 kV Ibi-Villena, entre la ST Ibi i el suport núm. 41, per mitjà de substitució del dit suport, eliminació dels suports números 38, 39 i 40 i modificant la traça actual a una de tipologia subterrània-aèria.
  
- Tensió nominal: 132 kV (1a categoria).
  
- Freqüència: 50 Hz.
  
- Tipologia constructiva:
  
a) Tram subterrani.
  
- Inici de la línia: ST Ibi.
  
- Final de la línia: encreuament amb la traça de la línia de 132 kV Ibi-Villena, on s'instal·la el nou suport núm. 41 de transició de subterrani a aeri.
  
- Conductors: alumini HERPZ1, amb secció de 1200 mm² i cable dielèctric de nucli de fibra òptica tipus PKPSP.
  
- Longitud: 1550 m.
  
b) Tram aeri.
  
- Inici de la línia: suport núm. 41 de transició i que enllaça amb la línia de 132 kV Ibi-Villena ja existent.
  
- Conductors: alumini-acer, tipus LA-298 (Hen) amb seccions respectives de 241,7 mm² i 56,40 mm². Porta en tota la seua longitud un cable dielèctric de nucli de fibra òptica tipus OPGW-14.
  
- Suports: d'estructura metàl·lica sobre fonament independent, constituïts per angulars de costats iguals galvanitzats i unions caragolades i dotats de la seua corresponent presa a terra.
  
· Pressupost: 1.578.079 euros.
  
Segon
  
Aprovar el projecte d'execució referit a la modificació de la línia autoritzada en el punt primer de la present resolució, firmat per l'enginyer tècnic industrial Sr. Alfonso Martínez Álvarez, visat pel Col·legi Oficial d'Enginyers Tècnics Industrials de Valladolid amb data 25 de gener de 2005, i se'l sotmet a les condicions següents:
  
1. La instal·lació s'haurà de realitzar d'acord amb el projecte presentat.
  
2. El termini d'execució de la instal·lació serà de 60 dies comptadors a partir de la notificació de la present resolució. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.
  
3. El titular donarà compte de la terminació de les obres al Servici Territorial d'Energia d'Alacant a l'efecte de la sol·licitud d'autorització d'explotació, a la qual s'acompanyarà d'un certificat de direcció i final d'obra subscrit per tècnic facultatiu competent, i s'acredita que és de conformitat amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.
  
4. L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.